RĪGAS CIVILLIETU ŠĶĪRĒJTIESAI

Gogoļa iela 10-34, Rīga, LV-1050

|  |  |
| --- | --- |
| Prasītājs: | norādīt prasītāja vārdu, uzvārdu, personas kodu, deklarēto dzīvesvietu, bet, ja tādas nav, — dzīvesvietu;  juridiskajai personai — tās nosaukumu, reģistrācijas numuru un juridisko adresi.  Prasītājs var norādīt savu tālruņa numuru vai elektroniskā pasta adresi, ja piekrīt saziņai ar šķīrējtiesu izmantot tālruni vai elektronisko pastu.  Ja prasību ceļ pārstāvis, — prasītāja pārstāvja vārdu, uzvārdu, personas kodu un adresi saziņai ar šķīrējtiesu; juridiskajai personai — tās nosaukumu, reģistrācijas numuru un juridisko adresi.  Prasītāja pārstāvis var norādīt savu tālruņa numuru vai elektroniskā pasta adresi, ja piekrīt saziņai ar šķīrējtiesu izmantot tālruni vai elektronisko pastu.  Prasībās par naudas summas piedziņu — kredītiestādes nosaukumu un tā konta numuru, kurā veicama samaksa. |

|  |  |
| --- | --- |
| Atbildētājs: | norādīt atbildētāja vārdu, uzvārdu, personas kodu, deklarēto dzīvesvietu un deklarācijā norādīto papildu adresi, bet, ja tādas nav, — dzīvesvietu;  juridiskajai personai — tās nosaukumu, reģistrācijas numuru un juridisko adresi.  Atbildētāja personas kodu vai reģistrācijas numuru norāda, ja tas ir zināms. |

### PRASĪBAS PIETEIKUMS

par parāda piedziņu

|  |  |
| --- | --- |
| Rīgā | 2022.gada 10.janvārī |

20\_\_.gada \_\_\_\_\_\_\_\_\_\_ starp Prasītāju \_\_\_\_\_\_\_ un Atbildētāju\_\_\_\_\_\_\_\_\_ tika noslēgts aizdevuma līgums, saskaņā ar kuru Prasītājs aizdeva Atbildētājam EUR \_\_\_\_\_\_\_\_\_\_\_\_\_\_ ar atmaksas termiņu līdz 20\_\_.gada \_\_\_\_\_\_\_\_\_\_\_, par ko Atbildētājs izsniedza pašrocīgi uzrakstīto parādzīmi.

Vēlos norādīt, ka es kā kreditors pilnīgi izpildīju savas līgumsaistības, nododot Atbildētājam aizdevumu pilnā apmērā, tādejādi arī no Atbildētāja sagaidāmā pienācīga savu līgumsaistību izpilde, t.i. aizdevuma summas atmaksa pilnā apmērā.

Atbildētājs savas saistības noteiktajā termiņā neizpildīja un aizdevums norādītajā termiņā netika atmaksāts.

Saskaņā ar Civillikuma 1587.pantu, tiesīgi noslēgts līgums uzliek Atbildētājam par pienākumu izpildīt apsolīto, un ne darījuma sevišķais smagums, ne arī vēlāk radušās izpildīšanas grūtības nedod tiesības atkāpties no līguma. Pamatojoties uz Civillikuma 1425.pantu, katra saistība ir jāizpilda pilnā apmērā.

Atbilstoši LR Civillikuma 1588.pantam, viena puse nevar atkāpties no līguma bez otras puses piekrišanas.

Es vairākkārtīgi gam mutiski, gan rakstiski atgādināju Atbildētājam par maksāšanas termiņiem un aizdevuma atmaksas pienākumu. Tā, 20\_\_.gada \_\_\_. \_\_\_\_\_\_\_\_\_\_\_\_\_\_\_\_\_ ierakstītā vēstulē es nosūtīju Atbildētājam atgādinājumu, kurā brīdināju, ka aizdevuma summas savlaicīgas neatmaksāšanas gadījumā būšu spiests savu interešu aizsardzībai griezties šķīrējtiesā. Atbilde uz atgādinājumu netika saņemta, kā arī parāds netika atmaksāts.

Atbildētājs nav veicis nekādus norēķinus ar prasītāju ne līgumā, ne atgādinājumā norādītajā termiņā, ne arī pēc tam.

Saskaņā ar Civillikuma 1662.pantu nokavējums uzliek parādniekam pienākumu pilnā mērā atlīdzināt kreditoram visus zaudējumus. Civillikuma 1759.panta 1.punktā noteikts, ka procenti jāmaksā, arī bez noteiktas norunas, uz likuma pamata, par katru parāda samaksas nokavējumu. Atbilstoši Civillikuma 1765.pantam „Procentu apmērs cieši jānosaka aktā vai darījumā. Ja tas nav darīts, kā arī tajā gadījumā, ja likums nosaka aprēķināt likumiskos procentus, tas ir, seši procenti no simta gadā (..) Tādējādi man ir tiesības lūgt šķīrējtiesu par laiku līdz sprieduma izpildei saņemt likumiskos 6% (sešus procentus) gadā no parāda summas.

Civillikuma 1.pants paredz, ka tiesības un pienākumi pildāmi pēc labas ticības. Saskaņā ar labas ticības principu, katram civiltiesiskās saistības dalībniekam savas subjektīvās tiesības jāīsteno un subjektīvie pienākumi jāpilda, ņemot vērā pretējās puses intereses.

Parakstoties iepriekš minētajā aizdevuma līgumā puses vienojas, ka visi strīdi, nesaskaņas un prasības, kas izriet vai skar šo līgumu, kuri nav noregulēti starp pusēm pārrunu ceļā, tiks izšķirti atbilstoši LR likumiem pēc prasītāja izvēles tiesā vai Rīgas Civillietu Šķīrējtiesā (Šķīrējtiesu reģistra reģ. Nr.40103222046), saskaņā ar šīs šķīrējtiesas Reglamentu, viena šķīrējtiesneša sastāvā, rakstveida procesā un ar nosacījumu, ka gadījumā, ja atbildētājs neiesniedz atsauksmi uz prasību, uzskatāms, ka tas atzīst prasību (šķīrējtiesas līgums).

Saskaņā ar Rīgas Civillietu Šķīrējtiesas Reglamenta 107.punktu pusei, kuras labā taisīts spriedums, šķīrējtiesa piespriež no otras puses visus tās samaksātos šķīrējtiesas procesa izdevumus, tajā skaitā saskaņā ar Rīgas Civillietu Šķīrējtiesas Reglamenta 104.1.punktu ar lietas vešanu saistītos izdevumus juridiskās palīdzības samaksai. Par šīs parāda piedziņas lietas vešanu prasītājs samaksāja juridiskajam birojam „\_\_\_\_\_” EUR \_\_\_\_\_, kas ir atmaksājami prasītājam.

Ņemot vērā minēto un pamatojoties uz Šķīrējtiesu likuma 10., 12. un 35.pantu, Civillikuma 1587.p., 1662.p., 1662.p., 1652.panta 3.punktu, 1759.p.2.daļu, 1765.p., 1828. un 1943.pantu, kā arī līguma noteikumiem,

**lūdzu šķīrējtiesu:**

1. piedzīt no atbildētāja \_\_\_\_\_\_\_\_\_\_\_\_ par labu prasītājam \_\_\_\_\_\_\_\_\_\_\_\_\_\_\_ parādu EUR \_\_\_\_\_, izdevumus juridiskās palīdzības samaksai EUR \_\_\_\_\_ un šķīrējtiesas procesa izdevumus EUR\_\_\_\_, pavisam kopā EUR \_\_\_\_\_;
2. noteikt, ka prasītājam \_\_\_\_\_\_\_\_\_\_\_\_\_\_\_ ir tiesības par laiku līdz nolēmuma  
   izpildei saņemt no atbildētāja \_\_\_\_\_\_\_\_\_\_\_\_ likumiskos procentus 6% gadā no piespriestas, bet nepiedzītas summas.

Pielikumā:

1. Aizdevuma līgums (kopija);
2. Parādzīme (kopija);
3. Atgādinājums ar pierādījumu par to nosūtīšanu atbildētājam (kopija);
4. Rēķins un maksājuma dokuments par juridiskās palīdzības izdevumu samaksu (kopija);
5. Maksājuma dokuments par šķīrējtiesneša procesa izdevumu samaksu;
6. Prasības pieteikuma noraksts atbildētājam

Paraksts: \_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/